google/wiki40b huggingface dataset:
Asramam Maidan

Historie

Asramam Maidan ble brukt som flyplass under den Britiske Raj. På den tiden var det ingen sivile flyplasser verken i Thiruvananthapuram eller noe annet sted i de tidligere riker Travancore og Kochi, heller ikke i det britisk-styrte Malabar-området i Madras Presidency. Chartrede fly, hovedsakelig Avro fly kunne lande og ta av fra Quilon Aerodrome. Denne aerodrome ble først og fremst brukes av VIP-er fra Madras på vei til Thiruvananthapuram, som etter landing i Quilon kjørte videre til Thiruvananthapuram med bil. Quilon Aerodrome ble også brukt til opplæring av flyvere. Under en slik øvelse traff flyet et tre i utkanten av Aerodrome. Både instruktør og elev omkom. Oplæringsvirksomheten stoppet etter ulykken, men sivile fly fortsatte å bruke plassen.
Grenaderlue

Grenaderlue (på tysk Grenadiermütze, fransk mitre de grenadier og engelsk grenadier cap eller mitre, «mitra») var høye uniformsluer som ble båret av grenadersoldater på 1700-tallet. Luene var vanligvis spisse og avstivet og utstyrt med skilt foran. Hodeplagget ble et karakteristisk kjennetegn for granatkastende elite-infanterister i hærene fra Storbritannia, Russland, Preussen og de fleste tyske statene dengang.

Historikk

{|
|
Grenaderene var en type utvalgte fotsoldater i de europeiske hærene fra siste halvdel av 1600-tallet og framover. Dette var elitetropper som blant annet skulle kaste håndgranater, og de ble utstyrt med myke luer istedenfor bredskyggede filthatter som var i veien når de skulle henge musketten over skulderen før de kunne kaste. Disse luene utviklet seg etter hvert til de høye grenaderluene. Omkring 1700 fikk toppluene et trekantet skilt med et passende emblem for å gi luene større prestisje og markere grenaderenes viktige oppgaver. Litt inn på 1700-tallet begynte man i de fleste land å feste spissen på topplua til spissen på det høye skiltet foran. Slik fikk hodeplagget en sukkertoppliknende fasong, som en mitra, kronet med luedusken som en  pongpong aller øverst. De opprinnelig broderte ornamentene ble etterhvert avløst av dekor av metall, og omkring 1750 ble det alminnelig å framstille hele forplaten av metall med ornamenter i relieff. Designen varierte forøvrig mellom for ulike land.
Andre luetyper ble tatt i bruk eller utviklet seg parallelt med den høye spisse. Spanske, østerrikske og franske grenaderer brukte høye pelsluer med en poseformet pull, ofte hengende som en hette bak, kalt fusilierlue. På slutten av 1700- og begynnelsen av 1800-tallet ble det gjort forsøk med andre former for grenaderluer, blant annet sjakoer med ekstra høy fjærpryd, men bjørneskinnsluer ble dominerende, og de gammeldagse, spisse grenaderluene gikk nesten helt ut av bruk; i 1914 var det bare tre regimenter innen den prøyssiske og russiske keisergarden som bar dem til sin paradeuniform. 
|}
Out for Justice

Handling

Smågangsteren Richie (William Forsythe) skyter ned og dreper en politimann, tilsynelatende uten grunn. Politimannens partner og venn, Gino (Steven Seagal), sverger hevn og bestemmer seg for å drepe Richie koste hva det koste vil. I det italienske nabolaget i Brooklyn starter han derfor en hensynsløse ferd igjennom byens kriminelle elementer. Richie er tillknyttet mafiaen, men når han dreper tilfeldige, uskyldige mennesker i narkorus begynner mafiaen også å jakte på ham. Gino er oppvokst i nabolaget og har gode kontakter i mafiaen, men han nekter å la dem få ta hånd om problemet.
Rørtransport av hydrogen

Rørtransport av hydrogen inngår i infrastrukturen for hydrogen.

Økonomi

Rørtransport av hydrogen brukes for å forbinde produksjonssted og forbrukssted for hydrogen.  Kostnadene for rørtransport er i samme størrelsesorden som for naturgass under trykk (CNG) og teknologien er uttestet. Men det meste av hydrogen produseres i dag samme sted som det brukes. I 2004 var det 1450 km med lavtrykks rørsystem for hydrogen i USA og 1500 km i Europa.
Georges Bidault

Bakgrunn

Georges Bidault var sønn av en forsikringsdirektør. Han var soldat mot slutten av første verdenskrig og studerte ved Sorbonne. Han ble historielærer. Fra 1925 til 1926 var han historielærer i  Valenciennes, 1926 til 1931 i Reims, fra 1931 ved Lycée Louis-le-Grand i Paris. I 1932 medvirket han ved grunnleggelsen av den franske katolske ungdomsbevegelse og fra 1934 var han urtgiver av seb kristeligdemokratisk-antifascistiske avis l’Aube. Han var fast spaltist der og prosesterte gjennom den blant annet mot Münchenavtalen i 1938. Bidault var leder for det kristeligdemokratiske Parti démocrate populaire (PDP).

Annen verdenskrig

I 1939 trådte gan inn i den franske hær, og etter det franske krigsnederlag i juni 1940 havnet han i tysk ktigsfangenskap. Etter sin løslatelse i juli 1941 kunne han i Paris ikke lenger fortsette som journalist, på grunn av de politiske holdninger han hadde lagt for dagen. I oktober 1941 flyttet han til den ikke-okkuperte Sydsonen av Frankrike. Der sluttet han seg til motstandsgruppen Liberté, som senere forente seg med gruppen Combat under Henri Frenay. Jean Moulin rekrutterte ham til å forsøke å bygge opp en undergrunnspresse og grunnlegge undergrunnsavisen Combat sammen med Albert Camus.
Bidault deltok ved opprettelsen av undergrunnsparlamentet Conseil National de la Résistance (CNR) som representant for  PDP i Paris teil. Av den grunn dro han fra Lyon tilbake til Paris og oppholdt seg der i skjul. 
Etter at Gestapo hadde tatt Moulin til fange, ble han formann for CNR. I 1944 oggentliggjorde han et Chartre de la Résistance, som la frem planer for omfattemnde reformer etter krigens slutt.

Etterkrigstiden

Etter krigen grunnla han det kristendemokratiske partiet Mouvement Républicain Populaire og var leder av Frankrikes provisoriske regjering 1946. 
Hav var leder for den franske delegasjon til San Francisco-konferansen, som etablerte FN, fra april til juni 1945. Under konferansen klarte Frankrike å sikre seg fast sete 8 ikkerhetsrådet]]. 
Han var en av landets mest fremtredende politikere under den fjerde republikken og tjenestegjorde blant annet som statsminister 1949–1950, viseregjeringssjef 1950 og 1951–1952 samt utenriksminister 1944–1946, 1947–1948 og 1953–1954. I forbindelse med frigjøringskrigen i Algerie støttet Bidault i begynnelsen Charles de Gaulle, men da denne støttet Algeries uavhengighet brøt Bidault med de Gaulle og gikk med i den militante Organisation de l'armée secrète. 
I 1962 ble Bidault anklaget for konspirasjon mot staten og ble tvunget til eksil i Brasil og senere Belgia. Han vendte tilbake til Frankrike i forbindelse med et amnesti i 1968.
Rekombinasjon (kosmologi)

Innen kosmologien refererer rekombinasjon til epoken hvor ladde elektroner og protoner ble bundet for å danne elektrisk nøytrale hydrogenatomer for første gang. Etter Big Bang var universet varmt og bestod av tett plasma av fotoner, elektroner og protoner. Denne plasmaen var effektivt ugjennomsiktig for elektromagnetisk stråling siden avstanden hvert proton kunne bevege seg før de støtte på en ladd partikkel var veldig kort. Etter hvert som universet utvidet seg, ble det også avkjølt. Til slutt ble universet avkjølt til det punktet hvor dannelsen av nøytralt hydrogen var mulig, og andelen av frie elektroner og protoner i forhold til nøytralt hydrogen ble redusert ca. en ti tusendel.
Kort tid senere frikoblet fotoner seg fra materie i universet, noe som førte til rekombinasjon noen ganger kalt fotonfrakobling, selv om rekombinasjon og fotonfrakobling er forskjellige hendelser. Når fotoner ble frikoblet fra materiet ferdet de fritt gjennom universet uten vekselvirkning med materie og utgjør det vi i dag observerer som kosmisk bakgrunnsstråling. Rekombinasjonen fant sted da universet var omtrent 300 000 år gammelt, eller ved en rødforskyvning på z = 1 100.
Motyginsk-demningen

Motuginsk-demningen er en demning under bygging i nedre løp av elva Angara, ei sideelv til Jenisej, om lag 150 km ovenfor (øst for) der hvor Angara munner ut i Jenisej. Antatt ferdigstilling er for tiden satt til 2019 eller 2020.
Anlegges bygges nedenfor oppdemmingen Bogutsjansk-reservoaret. Byggingen av det tilhørende vannkraftverket skal gi kraft til industrien i Sibir. Installert effekt skal bli 1 100 MW, fordelt på 10 turbiner. Reservoaret som dannes i elva – Motyginsk-sjøen, blir på 536,6 km² og 19,1 km³ volum.
Rambo – First Blood II

Handling

Etter hendelsene for tre år siden sitter nå den tidligere Green Beret-soldaten Rambo i fengsel. Colonel Trautman henter ham ut fordi han skal bruke sin beste mann til et farlig og hemmelig oppdrag: Å lete opp og befri amerikanske krigsfanger som fremdeles befinner seg i Vietnam. Hans overlevelsesevner blir imidlertid satt på en hard prøve. 
Fordi han ikke lytter til sine overordnede, mener hans egne folk at de kan unnvære ham. Fremme i Vietnam er han på egen hånd. Kun bevæpnet med kniv, pil og bue med mindre eksplosiver, kjemper han seg inn mot fienden som er utstyrt med tungt våpenarsenal. Til tross for sin umenneskelige innsats blir han tatt til fange av russiske styrker som torturerer ham. Han klarer imidlertid å flykte, og sammen med de befridde fangene drar han derfra i et helikopter. Etter en tid i frihet blir de uheldigvis oppsporet av et gedigent russisk kamphelikopter med det mest moderne våpen. En intenst jakt oppstår.

Popularitet og økonomi

Rambo ble svært populær, både i USA og mange andre land. Den innbragte ca $300 millioner på verdensbasis, hvorav $150 millioner i USA alene. Den ble den nest mest innbringende kinofilmene i USA i 1985.
Produksjonskostnadene var på ca $44 millioner.

Anmelderne

Rambo ble ikke så godt likt av filmkritikerne, noe som gjenspeiles at den har fått 37 % på Rotten Tomatoes. Den amerikanske filmanmelderen Leonard Maltin gav den 2 av 4 stjerner.
Den fikk terningkast fire av Aftenposten, tre av Arbeiderbladet, to av Dagbladet mens VG gav terningkast én

Priser

Filmen ble tildelt fire priser under Razzie Awards, blant annet «Årets verste film» og «Verste mannlige skuespiller» (Stallone). Den vant også en Golden Screen-pris i Tyskland og ble nominert til en Oscar i klassen beste lydeffekter.

Annet

Både i Norge og en del andre land ble filmen raskt kontroversiell på grunn av det kritikerne mente var glorifiserieng av vold. Til tross for at filmen ikke var av de aller voldeligste ble den utsatt for klipp før den ble tillatt vist på Norske kinoer med 18 års aldersgrense. Filmen ble synonymt med voldsfilm i Norge på 1980-tallet. Pressen i Norge var raske til å utnytte Rambo-navnet og brukte det i årevis til langt utpå 90-tallet i div. avisoverskrifter som omhandlet vold, for eksempel «..en Rambo gikk berserk i Oslo» osv. Filmen skapte lignende hysteri i andre europeiske land, f.eks Storbritannia.
Tønsbergmessen

Tønsbergmessen eller Tønsbergmessa, lokalt bare kalt Messa, var en varemesse i Tønsberg i Vestfold. Den ble arrangert på messområdet ved Frodeåsen, bydammene og Tønsberg stadion hvert år fra 1968 til 2013 i én uke omkring 17. mai. I tillegg til vareutstillinger i tre store idrettshaller og salgsboder i parkområdet utendørs, var det tivoli og sceneunderholdning med ulike artister i messeamfiet hver kveld. Arrangører var byens idrettsforeninger som gjennom frivillig innsats og dugnadsarbeid samlet inn penger til idrettshaller og annet. Besøkstallet var 125 000 det første året og 22 000 det siste.
I mai 2014 planlegges det en ny barne- og ungdomsfestival på samme sted, som fikk navnet Messafestivalen.

Historikk

Tønsbergmessen ble dratt i gang av reklamemannen Arvid Lundgaard og forretningsmannen Per M. Pettersen i 1968. Andre sentrale personer var underholdningssjef Edgar Karlsen, dugnadsleder Kjell Firing og arkitekt Svein Wollert-Nielsen. De siste åra var Arild Johansen styreleder og Berit Molstad nestleder.
Tønsbergmessen var svært populær de første sesongene og ble en viktig maitradisjon for mange i distriktet. Toppåret var 1971 da 129 000 besøkende løste billett i løpet av messeuka, mens det var rundt 34 000 innom portene i 2006. Publikumsrekorden for én dag ble satt i 1969, året etter den første messa, da det kom rundt 25 000 for å se Roger Moore og Inger Nilsson som spilte henholdvsis «Helgenen» og «Pippi Langstrømpe» i to populære TV-serier. Samme år trakk Anita Hegerland 20 000. 20. mai 2009 kom det knapt 10 000 publikummere for å se Alexander Rybaks første konsert etter seieren i Eurovision Song Contest.
Opp gjennom åra besøkte en rekke kjente artister messa. I 1968 åpnet den lokale skøytekongen Fred Anton Maier messehall A. Hovedattraksjonen det året var Susan Hampshire fra den britiske TV-serien «Forsythe-sagaen». Hun ble geleidet av sangartisten og Tønsberg-patrioten Per Asplin. Av andre publikumfavoritter kan nevnes TV-stjerner fra 1960- og 70-tallet som Inger Nilsson, Roger Moore, Jan Ohlsson, den «ekte» Emil fra Lønneberget, og Ken Curtis som spilte Festus i den amerikanske cowboy-serien Kruttrøyk. Av norske kjendiser var blant andre Erik Bye, Jahn Teigen og Prima Vera, Kirsti Sparboe og Benny Borg særlig populære. Ellers opptrådte en mengde norske og svenske underholdningsartister og -band på Tønsbergmessa, deriblant D.D.E, Hellbillies, The Kids, CC Cowboys og Briskeby med Tønsberg-vokalisten Lise Karlsnes. I mange år var også den danske tryllekunstneren og tankeleseren Erik Truxa fast innslag.
Omregnet til kronekursen for 2008 hadde Tønsbergmessen siden starten og inntil da delt ut rundt 100 millioner kroner til ulike lokale tiltak, deriblant Messehall A, Messehall B, Messehuset, garderober og toaletter i førstnevnte hall, Greveskogen idrettspark, TK-hallen, Tønsberg Ishall, kunstisbane, fotballgrusbane, asfaltering av tivoliområdet og lys på Tønsberg Gressbane.
Axels tivoli og seinere Lunds Tivoli stod for tivoliaktiviteten på messa de fleste sesongene.
Stenocorus

Utseende

Middelsstore til ganske store (10-30 millimeter), slanke, matt brunlige til svarte trebukker, dekkvingene gjerne mer eller mindre brunlige. Hodet og pronotum er mye smalere enn dekkvingene, som har markerte, utstående "skuldre". Antennene er tynne, omtrent så lange som kroppen. Pronotum er mer eller mindre sylindrisk, tydelig lengre enn bredt, med en butt knøl midt på hver sidekant. Dekkvingene er vanligvis kraftig avsmalnden bakover, bredest ved "skuldrene", men hos noen hunner er de nesten jevnbrede. Beina er forholdsvis lange og slanke.

Levevis

De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive men er helt harmløse for mennesker.

Utbredelse

Slekten er utbredt over det meste av Holarktis.
Bratsberg-Demokraten

Bratsberg-Demokraten, senere Telemark Kommunistblad var en norsk avis som ble utgitt i Skien fra 1908 til 1929.
Bratsberg-demokraten ble opprinnelig startet som en Arbeiderparti-avis 7. april 1908, da partiet trengte et talerør i Telemark (som dengang het Bratsberg amt). Fra 10. januar 1921 ble den slått sammen med avisen Nybrott til Folkets Dagblad, men denne fusjonen ble avviklet 19. mai året etter og Bratberg-Demokraten levde derfor videre.
Etter den store splittelsen i Arbeiderpartiet i 1923 ble avisen talerør for det nystiftede Norges Kommunistiske Parti. Fra 2. januar 1924 skiftet den navn til Telemark Kommunistblad. Deretter drev den som NKP-avis fram til 28. juni 1929.
Til Elise?

Scenebakgrunn

På scenen henger det en fotografisk reproduksjon av *Solen* av Edvard Munch, som i original i større format henger i Aulaen ved Universitetet i Oslo.
Anatolobrium

Utseende

En middelsstor, lyst gulbrun trebukk. Antennene er omtrent så lange som kroppen. Pronotum er avrundet sekskantet, innsnevret ved roten. Dekkvingene er jevnbrede med to par små, svarte flekker, beina middels lange med klubbeformede lår.

Utbredelse

Arten er bare kjent fra Tyrkia.
Walter Dix

Tidlig liv

Dix' far, Washington Dix, er tidligere sprinter og friidrettstrener, derfor deltok Walter Dix tidlig på friidrettsstevner, og konkurrerte særlig i sprint og lengde. Hans hurtighet gjorde at han også spilte en del amerikansk fotball på skolen. Han presterte gode tider allerede på high school; på sitt siste år på Coral Springs High School i 2004 løp han 100 meter på 10,28. Dette var den tredje beste tiden på skolen noen sinne, kun Houston McTear og Curtis Johnson hadde løpt raskere. Han satte også ny high school-rekord i Florida på 200 meter da han løp på 20,62.
Movistar Team (herrelag)

Reynolds (1980-1989)

Laget ble grunnlagt i 1980 som Reynolds under sportslig leder José Miguel Echavarri Garcías. I 1982 signerte en ung Pedro Delgado for laget, og var med på å hjelpe lagets kaptein Angel Arroyo frem til sammenlagtseier i Vuelta a España samme år. To døgn etter at seieren var et faktum ble det kjent at Arroyo hadde avlagt positiv dopingprøve for Retalin tidligere i rittet. Både Arroyo og lagledelsen benektet bruk av doping, og krevde at B-prøven ble analysert. Denne var også positiv, og Arroyo ble dermed tidenes første diskvalifiserte vinner av Vuelta a España.  Pedro Delgado skiftet lag i 1985, men returnerte til Reynolds i 1988, og vant Tour de France i 1988 og Vuelta a España i 1989.

Banesto og iBanesto.com (1990-2003)

I 1990 tok den spanske banken Banesto over som lagets hovedsponsor. Selv om Pedro Delgado var lagkaptein under Tour de France, mens Miguel Indurain og Julian Gorospe var kapteiner på de andre etapperittene, var det likevel Gorospe som tok ledelsen i Tour de France samme år, og resten av laget stilte seg bak ham i et forsøk på at han skulle vinne rittet. Gorospe mistet ledertrøya underveis, og Delgado ble igjen lagets kandidat til å kjempe om sammenlagttittelen. Delgado klarte aldri å ta igjen den tapte tiden til italieneren Marco Giovannetti, og endte på en andreplass i sammendraget. I løpet av de neste årene ble Miguel Indurain lagets mest suksessrike rytter med sine fem sammenlagtseiere i Tour de France og to i Giro d'Italia. Laget oppnådde også suksess med Jean François Bernard som vant Paris-Nice i 1992. I 1998 vant laget igjen Vuelta a España ved Abraham Olano. Dette året signerte også Alex Zülle for laget, og ble nummer to i Tour de France i 1999, mens klatreren José Maria Jiménez gjorde seg bemerket i Vuelta a España. Laget gikk under navnet iBanesto.com de siste årene det ble sponset av banken Banesto.

Illes Balears (2004-2005)

Etter at avtalen med Banesto gikk ut i 2003, tok turistkontoret til øygruppen Balearene (Illes Balears) over som hovedsponsor. Caisse d'Epargne ble medsponsor i 2005, men lagets hovednavn var fortsatt Illes Balears. Laget gjorde seg sterkt gjeldende i 2005-utgaven av Tour de France, med ryttere som Francisco Mancebo, Alejandro Valverde, Isaac Gálvez og Vladimir Karpets. Mancebo gjorde det best, og ble nummer fire sammenlagt.

Caisse de'Epargne-Illes Balears (2006)

Under Tour de France i 2006 endte Caisse d'Epargne på en femteplass i lagkonkurransen, mens lagets Óscar Pereiro ble nummer to i kampen om den individuelle sammenlagtseieren, bak Floyd Landis fra Phonak. Det ble kort tid etter rittet kjent at Landis hadde avlagt positiv dopingprøve på den 17. etappen. 20. september 2007 ble Landis fradømt seieren, og Pereiro ble utropt som den egentlige vinneren av Tour de France 2006.
Annen armé (Storbritannia)

Første verdenskrig

Annen armé ble opprettet 26. desember 1914 da korpsene i British Expeditionary Force ble delt i Første armé under generalløytnant Douglas Haig og Annen armé under general Horace Smith-Dorrien og senere general Herbert Plumer. Annen armé tilbrakte det meste av krigstiden rundt Ypres, men ble flyttet til Italia mellom november 1917 og mars 1918.

Annen verdenskrig

Annen armé ble opprettet på nytt i annen verdenskrig under generalløytnant Miles Dempsey og underlagt 21. armégruppe. To av armeens forband, I korps og XXX korps, tok del i operasjon Overlord.
Śāstra

Śāstra (sanskrit; devanagari: शास्त्र) er et sanskritord som betyr "forskrift, regler, manual, kompendium, bok eller avhandling" i en generell betydning. Ordet blir benyttet som et suffiks i  indisk litteratur, for en teknisk eller spesialisert kunnskap på et definert område av praksis.
The Concert for Bangladesh

The Concert For Bangladesh var en konsert som ble holdt to ganger på ettermiddagen og kvelden den 1. august 1971 i Madison Square Garden i New York for til sammen 40 000 tilhørere. Konserten ble seinere utgitt som album med tittelen The Concert For Bangla Desh.

Konsertprogrammet

George Harrison ønska publikum velkommen; han bandt de ulike innslagene sammen og spilte sjøl med på de fleste numrene. Mange av innslagene var kjente Beatles-klassikere. Ravi Shankars gruppe åpna konserten med et 17 minutters innslag. Eric Clapton hadde sin første opptreden på over et halvt år. På dette tidspunktet var Clapton fortsatt avhengig av heroin, og for Harrison og produsenten var det like til det siste uvisst om han ville spille. Clapton måtte ta metadon før han gikk på scenen, men fikk likevel et sammenbrudd på scenen, og måtte få legehjelp før han kunne fullføre konserten.
I tur og orden fulgte Billy Preston, Leon Russell, Klaus Voormann og Badfinger (sammen med Jim Horn, Carl Radle, Jesse Ed Davis, Don Preston og et sammensatt kor).
Bob Dylan hadde sin første sceneopptreden siden Isle of Wight-festivalen i august 1969. Dylan deltok ikke på øvingene og stilte først på lydprøven. Harrison visste ikke om Dylan kom til å synge, før han plutselig stod på scena. Bortsett fra et par ubetydelige opptredener ga Bob Dylan ikke noen konsert igjen før i 1974.
Ingen av musikerne tok honorar for opptredenen. Sjølve konserten innbrakte 250 000$, mens plate og film til sammen innbrakte det mangedobbelte til humanitær hjelp i Bangladesh, kanalisert gjennom UNICEF. Viktigere enn pengebidraget var det likevel at konserten gjorde verdenssamfunnet oppmerksom på katastrofen. George Harrison er i ettertida blitt omfatta med varme følelser i Bangladesh, og ved hans bortgang ble han offisielt hyllet som en stor venn av nasjonen.
Bangladeshkonserten har danna mønster for alle seinere veldedighetskonserter innen rocken, som Live Aid, Band Aid og Live 8.

Plata

Konserten ble innspilt og gitt ut som trippel-LP (seinere gjenutgitt som dobbel-CD) på Apple Records, produsert av George Harrison og Phil Spector. Plata er for øvrig Bob Dylans første offisielle liveinnspilling. Det ble også laga en kinofilm av konserten.
Boranakråke

Biologi

Arten trives på savanne og er endemisk for området rundt de to landsbyene Yabelo og Mega i Sør-Etiopia, tett på riksgrensen mot Kenya. Den er nært knyttet til trær i akasieslekten (Acacia) og tornebusker i slekten Commiphora.
Boranakråke blir omkring 28 cm lang og veier cirka 130 g. Den har blekgrå fjærdrakt med sorte vinger og sort stjert. Også de undre ekstremitetene og nebbet er sort, og sort kileformet hud løper videre fra nebbroten og «gjennom» de sorte øyene på fuglen.
NM i bryting 1915

NM i bryting 1915 ble arrangert i Sarpsborg. Arrangør var TIL National. Kongepokalen ble vunnet av Thorvald Olsen.
Mordet på Adam Walsh

Morde på Adam Walsh sikter til bortføringen og drapet på seks år gamle Adam Walsh (f. 1974, d. 1981) i USA. Gutten ble bortført fra et Sears-stormagasin beliggende i Hollywood Mall i Hollywood i Florida den 27. juli 1981, og senere funnet myrdet. Drapet fikk nasjonal publisitet i USA, og hans far John Walsh ble senere en talsmann for voldskriminalitetens ofre og vert for tv-programmet America's Most Wanted.
Den dømte seriemorderen Ottis Toole tilstod drapet på gutten, men ble aldri stilt for retten for denne forbrytelsen. Selv om det aldri har blitt fremlagt bevis, ble saken avsluttet av Politiet den 16. desember 2008, da de var fornøyd med at Toole var morderen som drepte Adam Walsh. Ottis Toole døde av leversvikt den 15. september 1996.